Aðfaranótt miðvikudagsins síðasta handtók lögreglan á Akranesi mann sem brotist hafði inn á Hótel Barbró við Kirkjubraut . Sést hafði til mannsins þar sem hann var að spenna upp glugga og var hann kominn inn þegar lögregla kom á staðinn . Maðurinn var færður í fangaklefa og yfirheyrður þegar leið á daginn . Kvaðst hann hafa komið að útidyrum hússins opnum og hafi ætlað að sækja muni sem hann ætti þarna inni .